พอดีไปหาอัลตราซาวน์มาแล้วพบว่ามีช็อคโกแลตซีสต์ในรังไข่ ขนาด 5 cm และ 2 cm รวมไปถึงพังผืดเกาะมดลูกทำให้มดลูกกลายเป็นตัววี อยู่ติดลำไส้ใหญ่ ทำให้ขัดขวางระบบขับถ่าย อยากทราบว่า ช็อคโกแลตซีสต์มีโอกาสยุบเองได้ไหมคะ แล้วพังผืดต้องทำยังไงให้หายไปนอกจากการขูดออกคะ
สวัสดีค่ะ ช็อกโกแลตซีสต์เป็นภาวะการมีถุงน้ำในรังไข่ที่เกิดจากเซลล์เยื่อบุมดลูกเจริญผิดที่ เมื่อถึงเวลาเป็นประจำเดือนจะทำให้มีเลือดสะสมและตกค้างก่อตัวเป็นซีสต์ อาการอาจมาด้วย ปวดบริเวณอุ้งเชิงกรานเรื้อรัง โดยจะรุนแรงมากขึ้นในช่วงมีรอบเดือน ปวดประจำเดือนมาก หรือมีเลือดออกกะปริบกะปรอยทางช่องคลอดการรักษามีทั้งการใช้ยาแก้ปวดที่ไม่ใช่สเตียรอยด์ ยาฮอร์โมนเพศหญิง เช่นกินหรือฉีดยาคุมกำเนิด โดยตัวยาจะช่วยชะลอการเจริญเติบโตของเซลล์ให้ช้าลงและป้องกันการฝังตัวใหม่ของเซลล์เยื่อบุมดลูก ผู้ป่วยอาจต้องใช้ยาเป็นระยะเวลาประมาณ 3-6 เดือนตามแต่ละบุคคล หากการรักษาด้วยยาไม่ตอบสนอง อาจมีการผ่าตัดเพื่อนำเซลล์เยื่อบุออกจากรังไข่ โดยส่วนใหญ่จะเป็นการผ่าตัดผ่านกล้องมากกว่าการผ่าตัดทางหน้าท้อง จึงมีแผลขนาดเล็ก ช็อกโกแลตซีสต์ส่วนใหญ่จะไม่ยุบไปเอง แต่สามารถควบคุมอาการและชะลอการโตได้ด้วยยาดังกล่าวไปอ่านเพิ่มเติม